SUPER รอต่ำกว่า 0.95 บาท
มีนักลงทุนเข้ามาถามเรื่อย ๆ เกี่ยวกับห SUPER เข้าใจว่า น่าจะเข้าไปลงทุนในช่วงที่ราคาหุ้นถูกลากเกิน 1 บาท ขึ้นไปแล้วไปติดอยู่ 1.04 -1.05 บาท
มีนักลงทุนเข้ามาถามเรื่อย ๆ เกี่ยวกับห SUPER เข้าใจว่า น่าจะเข้าไปลงทุนในช่วงที่ราคาหุ้นถูกลากเกิน 1 บาท ขึ้นไปแล้วไปติดอยู่ 1.04 -1.05 บาท
22 ก.ย. 2564

มีนักลงทุนเข้ามาถามเรื่อย ๆ เกี่ยวกับหุ้น SUPER หรือ บมจ.ซุปเปอร์ เอนเนอร์ยี คอร์เปอเรชั่น
เข้าใจว่า น่าจะเข้าไปลงทุนในช่วงที่ราคาหุ้นถูกลากเกิน 1 บาท ขึ้นไป
แล้วไปติดอยู่บริเวณ 1.04 -1.05 บาท
ช่วงวันที่ราคาโดนทุบลงมาจากระดับดังกล่าว
และมาปิดที่ 1.01 บาท
วันนั้นได้บอกไปแล้วว่า หากจะเข้าซื้อเพื่อถัวเฉลี่ยต้นทุน จะต้องลงมาตั้งรอบริเวณต่ำกว่า 0.95 บาท
หรือหากจะให้มั่นใจจริง ๆ
มาดักบริเวณ 0.90 บาท หรือ 0.90 – 0.93 บาทเลยนั่นแหล่ะ
หากดูจากที่ผ่านมา หลังราคาหุ้นซุปเปอร์ฯ ขึ้นมายืนเหนือ 1 บาท
จะยืนเหนือ 1 บาทเพียงไม่กี่วันเท่านั้น แล้วหุ้นจะถูกทุบลงไปต่ำกว่า 1 บาทอีกครั้ง
อย่าง 2 ครั้งหลังสุด หุ้นขึ้นมายืนเหนือ 1.00 บาท เพียง 3-4 วัน แล้วเจ้ามือทุบหุ้น กดทีเดียว 2-3 ช่อง ต่อจากนั้นค่อย ๆ ลงมาและต่ำกว่า 1 บาท ในที่สุด
ตอนนั้น ได้เขียนบอกแล้วว่า ราคาจะต่ำกว่าบาทแน่นอน
แล้วก็ต่ำกว่าจริง ๆ
เว้นแต่ใครอยากเล่นสั้น เล่นรอบ
นั่นก็เป็นอีกเรื่อง แต่จะต้องเข้าเร็วออกเร็วมาก ๆ
หุ้นซุปเปอร์ฯ ที่วิ่งขึ้นมา 1-2 วันนี้
อย่าเพิ่งดีใจว่า ราคาจะดีดกลับขึ้นมาเหนือบาทอีกครั้ง
มันไม่ได้รวดเร็วขนาดนั้น
เพราะเท่าที่ดูแล้ว รายย่อยน่าจะยังถือหรือติดหุ้นกันอยู่จำนวนมากในระดับเหนือกว่าบาท
หากเจ้ามือลากกลับขึ้นมาในตอนนี้ บรรดารายย่อยที่ติดอยู่ก็สบช่อง หรือมีโอกาสปล่อยของ “ลงจากดอย” ซึ่งไม่มีวันที่เจ้ามือหุ้นจะให้โอกาสนั้นกับรายย่อย
ถามว่า แล้วราคาจะกลับมาเมื่อไหร่
ขอย้ำอีกครั้งว่า เมื่อรายย่อยต่างทนถือไม่ไหว ยอมตัดขาดทุน หรือจนหุ้น “เบา” แล้ว
เมื่อเจ้ามือเห็นแบบนั้น ก็จะค่อย ๆ หรือดันหุ้นขึ้นมาอีกครั้ง
หากใครนึกภาพไม่ออก
ลองนึกถึงเรือที่มีผู้โดยสารเต็มลำ ล่องไปกลางทะเล
ยิ่งมีผู้โดยสารในเรือมาก หรือแน่นไปหมด เรือจะวิ่งได้ช้า แทบจะไม่ขยับเลย หรือค่อย ๆ จม
แต่หากผู้โดยสารต่างทนไม่ไหว กระโดดลงน้ำ ว่ายไปหาเรือลำใหม่
เรือลำนั้น จะค่อย ๆ เบาขึ้น
นั่นแหละคือจังหวะที่เจ้ามือจะดันหุ้นกลับอีกครั้ง โดยในระหว่างที่รายย่อยขายออก เขาก็จะดักเก็บของสะสมไปเรื่อย ๆ
ทิศทางราคาหุ้นซุปเปอร์ฯ จึงยังเป็น “ขาลง”
และจะลงไปเรื่อย หรือจนกว่ารายย่อยที่ติดอยู่ ยอมยกธงขาว ยอมแพ้ ยอมขาดทุน
หรือสมมุติว่า ราคาหุ้นลงมา 0.95 บาท +/- เล็กน้อย แล้ว
และรายย่อยยังถือสู้อยู่
เจ้ามืออาจจะ “ขู่” ด้วยการทุบลงมาอีกซัก 2-3 ช่อง ลงมาเหลือ  0.92 – 0.93 บาท
หุ้น SUPER หากพูดในด้านของพื้นฐาน
ต้องยอมรับว่า ไม่ได้แย่อะไร เพราะเขาก็มีกำไรทุกปี และแนวโน้มยังพอน่าสนใจในระดับหนึ่ง
เพียงแต่เจ้ามือที่แฝงอยู่ในหุ้นตัวนี้ และแฝงมานานมาก ๆ แล้ว มักจะมีพฤติกรรมแบบนี้ ทำบ่อย ๆ ทำซ้ำ ๆ  ทำจนจับจังหวะได้ หากใครเข้ามาลงทุนในหุ้นตัวนี้บ่อย ๆ น่าจะทราบกันดี
เว้นแต่นักลงทุนหน้าใหม่ หรือคนที่ไม่เคยเข้ามาเล่นหุ้นตัวนี้
พอเห็นราคากระโดด จึงพยายามเข้ามาเกาะกลุ่ม แล้วในที่สุด เข้าทาง หรือเป็นเหยื่อเจ้ามือ